laion/Wikipedia-Exotic huggingface dataset:
אינטרקיור

אינטרקיור בע"מ (באנגלית:InterCure) היא חברה ציבורית ישראלית לגידול ואספקת קנאביס למטרות רפואיות, ברישיון ובפיקוח משרד הבריאות, הפועלת מאז שנת 1994. ניירות הערך של החברה נסחרים בבורסה לניירות ערך בתל אביב, בנאסד"ק ובבורסה לניירות ערך של טורונטו. חברת אינטרקיור נוסדה בנובמבר 1994, כחברת השקעות בתחום הביומד. בין החזקותיה היו 17.25% מחברת רג'נרה, שעסקה בפיתוח תרופות למחלות מערכת העצבים המרכזית, והחזיקה 9.3% בנובלוס העוסקת בדיאגנוסטיקה למחלת הסרטן. ביוני 2018 רכשה את חברת קנדוק בע"מ, שהתאגדה כחברה במרץ 2010 ועסקה בתחום הקנביס. באמצעות חברה זו וחברות בנות אחרות עוסקת אינטרקיור במחקר, טיפוח, גידול, יבוא, ייצור, ייצוא, שיווק, הפצה ומכירה של מוצרי קנאביס רפואי. יושב ראש החברה מאז מרץ 2019 הוא אהוד ברק. מנכ"ל החברה הוא אלכסנדר רבינוביץ. בנובמבר 2018 דיווחה החברה על גיוס של 17 מיליון דולר במסגרת הנפקה פרטית. ביוני 2020 גייסה החברה 38 מיליון ש"ח. ב-1 בספטמבר 2021 החלו מניות החברה להיסחר בנאסד"ק, במקביל למסחר בהן, שהחל קודם לכן, בבורסה לניירות ערך בתל אביב ובבורסה לניירות ערך של טורונטו. לחברה 11 חברות בנות עיקריות: קנדוק בע"מ (Canndoc): נוסדה במרץ 2010 ונרכשה על ידי אינטרקיור ביוני 2018. עוסקת בייצור ייצוא והפצה של קנביס רפואי. כאן-עולם (Cannolam): רשת בתי מרקחת בישראל להפצה של קנביס רפואי במותג "גבעול". אינטרקיור רכשה את השליטה בה ביולי 2020. פרמזון רוקחות בע"מ: נוסדה ביוני 2010. עוסקת בהפצה של קנביס רפואי לבתי מרקחת בישראל. ביו מקס פארם (Bio Max Pharm): שותפות המפעילה שני בתי מרקחת, בחולון ובראשון לציון. קלאב פארם בע"מ: נוסדה בנובמבר 2001. מפעילה בית מרקחת לקנביס רפואי בקניון M הדרך. מיי בנימינה קלאב פארם 2022 בע"מ: נוסדה בינואר 2022. מפעילה בית מרקחת לקנביס רפואי בבנימינה. הלו מדיקל (Hello Medical): שותפות המפעילה מרכז לייעוץ בטיפול בקנביס רפואי. גרין לוג גלובל בע"מ (GreenLog Global): נוסדה ביוני 2020. עוסקת בהפצה של קנביס רפואי לבתי מרקחת בישראל. בית מרקחת דורון בע"מ: נוסדה בדצמבר 2005. מפעילה בית מרקחת לקנביס רפואי ברעננה. בית מרקחת מעיין חיים 2015 בע"מ: נוסדה במאי 2015. מפעילה בית מרקחת לקנביס רפואי בבית דגן. בית מרקחת אחוזה ד.י בע"מ: נוסדה באוקטובר 2010. מפעילה בית מרקחת ברעננה. אתר האינטרנט הרשמי של אינטרקיור (באנגלית) אינטרקיור, ברשת החברתית אקס (טוויטר) אינטרקיור, ברשת החברתית LinkedIn אינטרקיור בע"מ, באתר הבורסה לניירות ערך בתל אביב אינטרקיור בע"מ, באתר "מאיה" אינטרקיור בע"מ, באתר ביזפורטל מידע עסקי על חברת אינטרקיור באתרים Yahoo! Finance • MarketWatch • CNN Money • Bloomberg Business (באנגלית) אינטרקיור, בגוגל פיננסים אינטרקיור: נתונים כספיים באתר מאי"ה. דרור רייך, מצטרפת חדשה לשיגעון: אינטרקיור נכנסת להשקעה בקנאביס רפואי, באתר כלכליסט, 24 ביוני 2018 צחי שדה, אהוד ברק ימונה ליו"ר חברה לייצור קנאביס רפואי, באתר ynet, 25 בספטמבר 2018 שוק ההון, אדם נוימן, מייסד WeWork, משקיע בחברת הקנאביס של אהוד ברק, באתר TheMarker‏, 28 בנובמבר 2018; צלי גרינברג, אדם נוימן מאמין באהוד ברק - ישקיע כ-5 מיליון דולר באינטרקיור, באתר כלכליסט, 28 בנובמבר 2018 צלי גרינברג, רועי ורמוס חבר לאהוד ברק בגיוס של 38 מיליון שקל לאינטרקיור, באתר כלכליסט, 10 ביוני 2020 אינטרקיור בע"מ - דו"ח תקופתי ושנתי מלא לשנת 2021, באתר "מאיה" (באנגלית) חזי שטרנליכט, אינטרקיור מצטיידת במותגים מחו"ל לצורך הקמת חנויות לממכר קנאביס בישראל, באתר כלכליסט, 28 ביולי 2020
טרבור טורדג'מן

טרבור פלנגן טורדג'מן (באנגלית: Trevor Flanagan-Torjdman; נולד ב-22 בנובמבר 1995) הוא שחקן, רקדן וכוריאוגרף קנדי. טורדג'מן נולד בקיצ'נר, אונטריו, קנדה ב-22 בנובמבר 1995. יש לו שלושה אחים, ג'סטין, ניית'ן וסטיבן. הוא החל לרקוד בגיל ארבע בסטודיו של אמו, ג'ואן. טרבור למד את כל סגנונות הריקוד, אבל בחר להתמקד בהיפ הופ וברייקדאנס. טרבור הופיע בקליפ של ויקטוריה דאפילד לשיר "Fever". בנוסף, הוא גם עורך סדנת ריקוד בשם "Raw Motion Dance". בשנת 2013 טורדג'מן החל להופיע בסדרת הדרמה "נולדו לרקוד" בתפקיד ג'יימס. בשנת 2015 הוא הופיע בסרט "Full Out" (אנ'), בתפקיד נייט. בין השנים 2015 ל-2016, טורדג'מן השתתף בספין-אוף של "נולדו לרקוד" בשם "אולפני אבדות ומציאות" (אנ'). בסדרה הוא גילם את ג'יימס, אותה דמות מהסדרה המקורית. בשנת 2018, הוא כיכב בסרט הטלוויזיה "זומבים" של דיסני בתפקיד באקי. כמו כן שיחק בסרטי ההמשך "זומבים 2" מ-2020 ו"זומבים 3" מ-2022. מאז 2015 הוא נמצא במערכת יחסים עם השחקנית והרקדנית ג'ורדן קלארק (אנ'). ב-16 בספטמבר 2023 השניים נישאו. טרבור טורדג'מן, ברשת החברתית אקס (טוויטר) טרבור טורדג'מן, ברשת החברתית אינסטגרם טרבור טורדג'מן, ברשת החברתית טיקטוק טרבור טורדג'מן, במסד הנתונים הקולנועיים IMDb (באנגלית)
אייזק לופיין

אייזק לופיין (באנגלית: Isaac Lupien; נולד ב-30 במרץ 1995) הוא שחקן, רקדן, כוריאוגרף ומורה לריקוד קנדי. ידוע בשל תפקידו כאלדון בסדרת הנעורים הקנדית "נולדו לרקוד" (אנ'). לופיאן נולד בקנדה ב-30 במרץ 1995. הוא החל לרקוד בגיל 11 חודשים, ובאופן רשמי בגיל שנתיים. למד עם הכוריאוגרפיות מיה מייקלס ומנדי מור. בשנת 2013 החל לגלם את דמותו של אלדון בסדרת הטלוויזיה "נולדו לרקוד". אביו, אליין לופיין, הוא הבעלים והמפעילים של בית הספר לריקוד "Canadian Dance Company" בקנדה. אייזק לופיין, ברשת החברתית אינסטגרם אייזק לופיין, במסד הנתונים הקולנועיים IMDb (באנגלית) "Allain Lupien". IMDb.
שיין הארט

שיין הארט (באנגלית: Shane Harte; נולד ב-28 בנובמבר 1996) הוא שחקן וזמר קנדי. ידוע בשל תפקידו כלוק בסדרה "אולפני אבדות ומציאות" (אנ'). בנוסף, הופיע בתפקיד לוק בסדרת הנעורים הקנדית "נולדו לרקוד" (אנ'). ב-2015, הוא הוציא שני סינגלים בשם "Let You Know" ו-"Left Standing". בנוסף, הוא היה אחראי על יצירת הפסקול של "אולפני אבדות ומציאות". שיין הארט, ברשת החברתית אקס (טוויטר) שיין הארט, במסד הנתונים הקולנועיים IMDb (באנגלית) IMDb, Shane Hart, IMDb Shane Harte | Discography, Discogs
מחוז פורטו

מחוז פורטו (בפורטוגזית: Distrito do Porto) הוא מחוז שנמצא בחוף הצפון-מערבי של פורטוגל. בירת המחוז היא העיר פורטו, העיר השנייה בגודלה במדינה. מחוז גובל במחוזות אביירו וויזאו בדרום, במחוז בראגה בצפון ובמחוז וילה ריאל במזרח. שטחו של המחוז הוא 2,395 ק"מ, והוא מאוכלס בכ-1,817,172 תושבים. בשנת 2017 היו האוכלוסיות הזרות החוקיות העיקריות מברזיל (9,442), סין (2,475), אוקראינה (2,160), איטליה (1,273), ספרד (1,189), אנגולה (1,118) וכף ורדה (1,040). מספרים אלה אינם כוללים תושבים שקיבלו אזרחות פורטוגלית, אליה זכאים ברזילאים פורטוגזים ופורטוגזים-אפריקאים. המחוז כולל 18 רשויות: אמרנטה (עיר) באיאו (עיירה) פלגייראס (עיר) גונדומר (עיר) לוסאדה (עיירה) מאיה (עיר) מרקו דה קנבס (עיר) מטוסיניוס (עיר) פאסוס דה פריירה (עיר) פארדס (עיר) פנפיאל (עיר) פורטו (עיר ראשית) פובואה דה ורזים (עיר) סנטו טירסו (עיר) טרופה (עיר) ולונגו (עיר) וילה דו קונדה (עיר) וילה נובה דה גאיה (עיר), העירייה המאוכלסת ביותר והעירייה היחידה במחוז פורטו הממוקמת מדרום נהר הדורו. כל הרשויות לעיל הן עיריות, מלבד באיאו ולוסאדה. חלק מהעיריות כוללות עיר אחת או יותר; עיריית פארדס מכילה את מספר הערים הרב ביותר: פארדס, גנדרה, רבורדוסה וסאו סלבדור דה לורדלו. ערים נוספות במחוז פורטו הן: ריו טינטו וולבום (בעיריית גונדומר), ארמסינדה (בעיריית ולונגו), סאו ממדה דה אינפסטה (בעיריית מטוסיניוס), פריאמונדה (בעיריית פאסוס דה פריירה) וליקסה (בעיריית פלגייראס). נמל התעופה פרנסיסקו סה קרניירו, נמל תעופה בין-לאומי הממוקם בפורטו, שטחו נמצא בעיקר בשכונות פדרס רוברס, מוריירה, מאיה וגרנדה פורטו. לייחואס במטוסיניוס, אזור פורטו. מדיה וקבצים בנושא מחוז פורטו בוויקישיתוף אתר האינטרנט הרשמי של מחוז פורטו Estrangeiros residentes em: Porto – SEF
גספר וליסה

גספר וליסה (באנגלית: Gaspard and Lisa) היא סדרת טלוויזיה צרפתית-בריטית לילדים, המבוססת על סדרת ספרים בעלת אותו שם שנכתבה על ידי אן גוטמן ואוירה על ידי גאורג האלנסלבן. הסדרה שודרה במקור ב-1 במאי 2011 בערוץ CITV בבריטניה ובערוץ Canal+ Family בצרפת. בישראל הסדרה שודרה בדיבוב לעברית בשנת 2011 בערוץ הופ!. לסדרה הופקו 2 ו-55 פרקים באורך 22 דקות. שיר הפתיחה של הסדרה בעברית נוהל על ידי עוזי פוקס ובוצע על ידי איתי עמיר, טליה ברקאי, דייוויד לרנר ונגה פרידמן. הסדרה עוקבת אחר שני חברים טובים בשם גספר וליסה, אשר בכל פרק הם מתמודדים עם אתגרים חדשים, יוצרים בעיות ופותרים אותן יחד. הדיבוב העברי בוים על ידי יפה גבאי, והופק על ידי עוזי פוקס, סאלי אמיגה, גלית גרעין ושירלי פורמן. בנוסף, בדיבוב העברי דיבבו גם איילת גל, דרור חכימי, עדי וייס ושרון רוטר. אתר האינטרנט הרשמי של גספר וליסה (באנגלית) "גספר וליסה", במסד הנתונים הקולנועיים IMDb (באנגלית) "גספר וליסה", במסד הנתונים הקולנועיים KinoPoisk (ברוסית) גספר וליסה, במיזם "אישים" לתיעוד היצירה הישראלית
קוטרל

האם התכוונתם ל... טרוויס קוטרל – מוזיקאי אמריקאי לאונרד קוטרל – סופר, עיתונאי ושדרן בריטי קלייר קוטרל – מוזיקאית אמריקאית קוטלר קוטראל קו
1-פנטנול

1-פנטנול (1-pentanol) הוא כוהל ראשוני בעל שרשרת ישרה של חמישה פחמנים וקבוצת הידרוקסיל הקשורה לפחמן מספר 1. נוסחתו הכימית C5H11OH פנטנול הוא נוזל שקוף בטמפרטורת החדר בעל ריח אופייני. החומר משמש כממס וכחומר מוצא להכנת אסטרים: לתוצר תגובת האיסטור בין 1-פנטנול לחומצה בוטירית: פנטיל בוטיראט ( pentyl butyrate) ריח אופייני של משמש והוא משמש כתוסף מזון וכתוסף לסיגריות. ולאסטר עם חומצה אצטית - פנטיל אצטט ריח בננה. מדיה וקבצים בנושא 1-פנטנול בוויקישיתוף
מסלול מרוצים

מסלול מרוצים הוא מסלול שתוכנן ונבנה לאירוע ספורטיבי תחרותי של מרוץ, שבו המשתתפים מנסים לסיים את המסלול ראשונים בזמן, במהירות שיא, בקצב ממוצע או בניקוד. מסלולי מרוץ יכולים להיות מסלולים קבועים, שהם מתקנים סגורים ומתוחמים, ומיועדים ספציפית למרוצים ולאימוני מרוץ, או מסלולי מרוץ ארעיים, שהם מסלולים שעושים שימוש בכבישים, שבילים, ואזורים קיימים ופתוחים רוב הזמן לקהל הרחב, הנסגרים לזמן קצוב לטובת המרוץ. ישנם שני סוגי מסלולי מרוצים: מסלול סגור – מסלול הבנוי כך שנקודת ההתחלה שלו, היא גם נקודת הסיום, ככה שמתחרים מבצעים הקפות במסלול. מסלול פתוח – הוא מסלול בו נקודת הסוף וההתחלה הן במקומות שונים, ואין יכולת לחזור ולהקיף את המסלול ללא הפסקת המרוץ וחזרה לנקודת ההתחלה. לעיתים במרוצים מרובי שלבים, מסלול פתוח אחד מהווה מקטע מסוים מסך המרוץ הארוך יותר. במסלולי קבע לעיתים, בהתאם לאיכות ולגודל לעיתים יש רק את המסלול, בעוד במסלולים גדולים ומפורסמים יש במות, שערים וכדומה לטובת הצופים. מסלולים מסוימים מתוכננים להתאים למרוצים שונים, לעיתים עם התאמות מסוימות, סגירה או פתיחה של נתיבים, השמה או הורדה של מכשולים. במסלולים ארעיים כל התשתיות הן זמניות, כולל כל המכשולים, ומקומות לקהל. לעיתים, במיוחד במסלולים פתוחים וארוכים אין תשתיות לצופים כלל ואלה מתגודדים בנקודות מסוימות במהלך המסלול, לעיתים תוך סיכון בטיחותי. מסלולים ארעיים המתוחמים באזורים אורבניים נקראים מסלולי רחוב. כאמור, מסלולים ארעיים משתמשים בתשתיות ציבוריות קיימות, זאת אומרת כבישים, דרכי אפר, שבילים, נחלים וכדומה, בעוד מסלולי קבע כוללים מסלולים מותאמים ובנויים ספציפית לסוגי המרוצים להם המסלול מיועד. מסלולי אספלט לרכבים ממונעים ואופני כביש, מסלולי עץ למרוצי אופני מסלול וכדומה. מסלולים סגורים מסוימים יהיו אליפטיים לרוב עם שתי ישורות, בעוד אחרים יבנו יהיו מפותלים עם עיקולים, פניות וכדומה. בכל סוגי המרוצים הסגורים תהיה ישורת אחת, לרוב הארוכה ביותר, שתהווה את אזור תחילת המרוץ. במסלולים לרכבים בישורת זאת גם יהיו הכניסות והיציאות לרחבת הטיפולים. חלק ממסלולי המרוצים לרכבים מוסבים מתוך שדות תעופה קיימים, בשל שימושם במסלולי הסעה והמראה רחבים. כולל סוגים רבים במקצועות המסלול של ענף האתלטיקה הקלה: ריצה קצרה (הנקראות גם ספרינט או מאוץ) ריצה בינונית וארוכה ריצת משוכות ומכשולים מרוץ שליחים מרתון ביניהם גם החצי מרתון האולטרה מרתון מרוצים עממיים למיניהם ריצת שטח וניווט ספורטיבי מרוצי סיבולת למיניהם מרוצי רכיבה על אופניים למיניהם כמו אופני כביש ושטח שיט תחרותי מרוצי מזחלות כגון סקלטון, לוז', ומזחלות. מרוץ גלישת שלג – סקי למרחקים וביאתלון ודומיהם מרוצי החלקה על קרח. מרוץ כלבים מרוץ מזחלות כלבים מרוץ סוסים כולל מרוץ מרכבות מרוץ גמלים מרוץ מכוניות ראלי מרוץ דראג קארטינג מרוץ אופנועים דריפטינג מרוץ פיילון ניווט וקרוס קאונטרי דרבי סיבולת מדיה וקבצים בנושא מסלול מרוצים בוויקישיתוף
יוז'ף גרצר

יוז'ף גרצר (בהונגרית: Grätzer József;‏ ארשקצ'נאד, 15 בפברואר 1897 – שופרון, 18 או 25 במרץ 1945) היה "מלך החידות", כותב חידות ותשבצים יהודי-הונגרי ומזכירו של הסופר הגדול היהודי פרידייש קארינתי. כיום הוא ידוע בעיקר כמחבר הספר "שיץ (Sicc) - בילויים מהנים, טריקים ערמומיים". הוא ניספה בשואה. יוז'ף גרצר נולד במשפחה יהודית רבת נפשות. אביו היה מור גרצר ואמו נטי שוורץ. הוא גויס ולחם במלחמת העולם הראשונה. בשנות ה-20 של המאה ה-20 עבד כמזכירו של פרידייש קארינתי במקביל ללימודיו האקדמיים, וב-1929 קיבל תואר מהנדס. משנת 1926, היה עורך דף הפאזלים של כתב העת "חיי תיאטרון" (Színházi Élét), שממנו יצר עד מהרה מדור פאזלים של ז'אנר מעורב. עד מהרה הפך ליוצר חידות ותשבצים כה פופולרי, עד שיותר מ-150 עיתונים פרסמו את הפאזלים שלו והוא עצמו החל להיקרא "מלך הפאזלים" או "מלך החידות". ב-1935 קיבל גם פטנט על כך בשם הארוך והמוזר "תעשיית ריבוי התשבצים, עם הכותרת קלישאה או ערכת הדפסה והדפסת אלמנטים טכניים להדפסת התשבץ". בשנות ה-30 של המאה ה-20 פרסם כמה ספרים, ביניהם את "שיץ" (Sicc), שפופולרי מאוד עד היום בהונגריה ועבר כמה מהדורות. ב-14 ביוני 1934 נשא לאישה בבודפשט את אגוטה מאריה אלאונורה הרצוג (1912–1942), שהייתה צעירה ממנה ב-15 שנים, בתם של מיקשה הרצוג ושל וילמה נוימן. הם התגרשו ב-1939. מעניין שבתחילה לא כל העיתונים שילמו על פרסום חידותיו, עד שהחביא באחד התשבצים שלו את הטקסט "נגנב מגרצר", שהופיע באחד העיתונים. לאחר מכן, הוא תמיד קיבל את הכסף שהגיע לו. באביב 1944 נלקח למחנות שירות עבודה (עבודות כפייה לגברים יהודים עבור הצבא ההונגרי), שם נפטר ממחלת הטיפוס במרץ 1945 במפעל ללבנים שטיינר בשופרון. בנו ג'רג' גרצר היה מתמטיקאי. כמזכיר של פרידייש קארינתי היה עסוק בעיקר בהסדרת ענייני הכספים של המשפחה. אולם כשהציע למעסיקו להפסיק את הוצאות היתר העודפות שעולות על הכנסותיו כפתרון קבע, הצליחה אשתו של הסופר, ארנקה בהם, לגרום לקארינתי לפטר את המזכיר. פרנץ קארינתי (בנו של הסופר) זוכר את האירועים בצורה שונה וככל הנראה צבעונית יותר בסיפורו הקצר "המזכיר" (גרצר מוזכר שם בשם פוליצר) וגם נכדו של הסופר מארטון קארינתי כתב עליו ב"עווית השטן" (Ördöggörcs) . גרצר תרם גם לפרסום ספריו של קארינתי. ההנחה היא שהוא ליקט וערך כמה מהכרכים שלו. גם מהדורת האוסף בת עשרת הכרכים של קארינתי משנת 1928 קשורה בשמו. קארינתי נשאר בקשר טוב עם גרצר גם לאחר סיום עבודתו כמזכיר. הוא כתב את ההקדמה לספרו הראשון ואחר כך סקר את כל יתר ספריו. תרגילי מוח, 1932 הוקוס, 1933 חידה, 1935 שיץ - בילויים מהנים, טריקים ערמומיים, 1935 פאל גויאש: חייהם ויצירותיהם של סופרים הונגרים. בודפשט, האגודה ההונגרית של ספרנים וארכיונאים, 1939-2002. הלקסיקון החדש של רוואי. עורך ראשי. אישטוואן קולגה טרשוי. סקסארד, הוצאת באביץ', 1996. אנדראש שרף: דוד חידות (hvg.hu) (גרסה של 2 בנובמבר 2008. רק גרסה זו להדפסה זמינה למשתמשים שאינם רשומים. ) "Érsekcsanádi állami anyakönyvek, 1897. évi születések, 6. sorszám". FamilySearch. נבדק ב-2014-12-16. A soproni halotti anyakönyv 1944-1945. évi másodpéldánya (25. kötet), 1945. év 524. folyószám, valamint "Érsekcsanádi állami anyakönyvek, 1948. évi halálesetek, 8. sorszám". FamilySearch. נבדק ב-2016-03-06. Ügyszám: G8037, lajstromszám: 115723. "Herzog Mária Eleonóra halotti bejegyzése a Budapest VI. kerületi polgári halotti akv. 518/1942. folyószáma alatt". נבדק ב-2019-10-23. A házasságkötés bejegyezve a Bp. V. ker. állami házassági akv. 425/134. folyószáma alatt.
שירי ג'ורנו

שירי ג'ורנו (נולדה ב-1972) היא שחקנית ובמאית תיאטרון ישראלית, המנהלת האמנותית והמייסדת של תיאטרון הידית. נולדה כשירי גולדנברג וגדלה עם שלוש אחיותיה בקיבוץ בית אלפא. בוגרת לימודי בימוי תיאטרון בסמינר הקיבוצים. חברת מעבדת התיאטרון "השולחן המשפחתי" (1999-2002) ואנסמבל "מרכז שלומי לתיאטרון אלטרנטיבי" מאז הקמתו (2002-2008). נשואה לגולן, השניים מתגוררים בפרדס חנה והורים לשני בנים. משהו שנגמר בהרקדה קולקציית סתיו השולחן המשפחתי - פסטיבל עכו, 2002 מפעל חיינו – זיכרון שכחה - פסטיבל עכו, 2004 ויה דה לה רוזה - סיפורה האישי של השחקנית והבמאית נטע פלוצקי, בבימויו של פבלו זלצמן. ההצגה עלתה בפסטיבל עכו לתיאטרון אחר, פסטיבל ישראל, ופסטיבל התיאטרון הבינלאומי בסיביו ברומניה. חתונה של פעם - מחזה קהילתי המספר את סיפורי החתונה של הנשים המשתתפות במחזה. היכל התרבות נתניה, 2003 מחכים לה (נס) - ההצגה הראשונה של אנסמבל הידית, 2007 לאן נעלמה השמחה - 2008 אולמי סאן סט - עיבוד של ההצגה "לאן נעלמה השמחה" עבור פסטיבל עכו, שלאחר מכן עלתה בגרסה נוספת בתיאטרון הידית. 2009 טקטוניה - לעבור דרך קירות - זוכת פרס קיפוד הזהב בקטגוריית שפת במה, 2011 שלוש אצבעות מתחת לטבור - 2013 יתומים - סיפורם של ארבעה ילדים בבית יתומים עם הצטרפותה של ילדה חדשה לבית. 2015 החיים עפים - מונודרמת ליצנות בכיכובו של ירון סנצ'ו גושן, זוכה פרס קיפוד הזהב למבצע, 2016 שפת ים כנרת - מיזם חברתי תיאטרלי נודד המפגיש שחקנים וקהל סביב הכנרת, 2019 קום יונה - מופע ספוקן וורד בהשראת יונה הנביא, 2021 יאיר אשכנזי, התיאטרון האלטרנטיבי באמת בישראל מתקיים במקום לא צפוי, באתר הארץ, 10 בדצמבר 2019 פסטיבל עכו, באתר www.accofestival.co.il מפעל חיינו – זיכרון שכחה, באתר www.habama.co.il ויה דה לה רוזה, באתר מרכז היוצרים שלומי תיאטרון קהילתי בשכונת נאות שקד, מציג: חתונה של פעם, באתר כאן ישראל | kanisrael | כאן נעים | kan-naim, ‏2003-07-22 רונית בר אילן, מחכים ל(ה)נס, באתר תיאטרון הידית, ‏2019-04-01 אולמי סאן סט – Sunset Banqet Halls, באתר מושבה חופשית, ‏2010-07-20 רונית בר אילן, אולמי סאן סט, באתר תיאטרון הידית, ‏2019-05-29 טקטוניה - לעבור דרך קירות, באתר www.tmu-na.org.il תיאטרון - שלוש אצבעות מתחת לטבור בתמונע, באתר www.habama.co.il יתומים – תיאטרון הידית – מעבדת פיס לתרבות פרדס חנה – כרכור | גמלאים, באתר www.hadiscontaim.co.il marthayodaat, חיים בתעופה, באתר מרתה יודעת, ‏2019-02-26 lila hefer, שפת ים כינרת, באתר תיאטרון הידית, ‏2019-06-19 רונית בר אילן, קום, יונה!, באתר תיאטרון הידית, ‏2021-05-02
חוק איסור פרסום מידע לגבי נפגעים

חוק איסור פרסום מידע לגבי נפגעים, התשפ"ב–2022, שאושר בשנת 2022 בכנסת העשרים וארבע, ואוסר פרסום מידע על נפגעים קודם שניתן אישור רשמי לכך. דברי ההסבר להצעת החוק מציגים את הצורך בו: בעת מלחמה, אירועים ביטחוניים או אירועים אזרחיים פתאומיים שיש בהם הרוגים או פצועים, מופצות לעיתים תמונות מזירת האירוע או שמופץ מידע לגבי זהותם, וכך משפחותיהם מגלות על האסון בהודעה, במסרון או מכלי התקשורת לפני שקיבלו הודעה רשמית מאת הגורמים המוסמכים. התקדמות הטכנולוגיה, ובכלל זה הרשתות החברתיות והיישומונים, מאפשרת פרסום מהיר בתפוצה רחבה, ומעלה את השכיחות של הפצת מידע מזירות אסון ופיגועים. נוסף על הפגיעה במשפחות, הפצת מידע כאמור עלולה לגרום לבהלה בציבור ולפגוע ביכולתם של כוחות הביטחון וההצלה להגיש עזרה מקצועית בזמן אמת. מוצע לדחות את המועד שבו ניתן לפרסם מידע מזהה על הנפגעים בפרק זמן מוגבל כדי לאפשר למשפחות לקבל את ההודעה על הפגיעה ביקיריהם בדרך ראויה. החוק אושר בכנסת ב-30 ביוני 2022, ונכנס לתוקף ב-1 בנובמבר 2022. החוק מגדיר נפגע כאחד מאלה: (1) חייל, שוטר, סוהר או לוחם אש שנספה או שנפצע פציעה קשה; (2) אדם שנרצח או שנפצע פציעה קשה בפעולת איבה; (3) אדם שנהרג או שנפצע פציעה קשה באירוע פתאומי. החוק אוסר לפרסם את שמו הפרטי או שם משפחתו של נפגע וכל מידע אחר העלול להביא לידי זיהויו של הנפגע על ידי כלל הציבור, ובכלל זה סביבתו הקרובה, כל עוד גורם רשמי לא אישר שנמסרה הודעה מטעם גורם רשמי לבני משפחתו (בן זוג, בת זוג, הורה, בן, בת, אח ואחות) של הנפגע בדבר פגיעתו. איסור הפרסום הוא למשך 24 שעות ממועד הפגיעה, אך שר המשפטים רשאי לקבוע, באישור ועדת הבריאות, שבמקרים חריגים או בנסיבות חריגות שיקבע, איסור הפרסום יחול כל עוד לא ניתן אישור של גורם רשמי, אף בחלוף 24 שעות ממועד הפגיעה. האיסור אינו חל על על הנפגע ועל בני משפחתו ועל מידע שהם התירו לפרסם. בנוסף, האיסור אינו מונע מאדם להעביר מידע הנדרש לשם מתן טיפול רפואי, בהיקף המזערי הנדרש לשם כך, ואינו מונע מכוחות הביטחון וההצלה או ממי שפועל מטעמם להעביר מידע בהיקף המזערי הנדרש לשם מילוי תפקידם. האיסור אינו מונע גם פרסום של מועד ומקום לוויה של נפגע שנפטר. פרסום בניגוד להוראות החוק הוא עוולה אזרחית, הנפגע או בני משפחתו רשאים להגיש תובענה אזרחית בגין פרסום כזה, ובית המשפט רשאי לפסוק פיצוי ללא הוכחת נזק בסכום שלא יעלה על 10,000 ש"ח. שר המשפטים רשאי לפרסם תקנות לעניין חוק זה. תקנות כאלה לא פורסמו. חוק איסור פרסום מידע לגבי נפגעים, התשפ"ב–2022, ספר החוקים הפתוח, באתר ויקיטקסט היסטוריית החקיקה של חוק איסור פרסום מידע לגבי נפגעים, במאגר החקיקה הלאומי באתר הכנסת הצעת חוק איסור פרסום מידע לגבי נפגעים, התשפ"ב–2022, ה"ח הכנסת 903 מ-30 במאי 2022 חוק איסור פרסום מידע לגבי נפגעים, התשפ"ב–2022, ס"ח 2995 מ-6 ביולי 2022
וינסטון סמית'

וינסטון סמית' הוא דמות בדיונית והגיבור הראשי של הרומן הדיסטופי של ג'ורג' אורוול, "1984". וינסטון סמית' הוא גבר כבן 39 שעובד ב"מחלקת המסמכים" שב"מיניסטריון האמת", ותפקידו לשכתב את ההיסטוריה עבור המפלגה כך שיתאימו לקו המפלגה המשתנה ללא הרף (למשל, הוא מקבל קטעי עיתונות "בעייתיים", כגון קטעים המספרים בשבחם של חברי מפלגה שלאחר מכן סרחו, "אוידו" והפכו ל"לא אנשים"). בגלל תפקידו בשכתוב ההיסטוריה, בסמית' מתעוררים ספקות בנוגע לאמיתות המפלגה והמונופול שלה על האמת. בכל פעם שוינסטון מופיע מול מסך הטלסקרין (מכשיר הפיקוח) הוא מכונה "סמית" ו-"6079". במהלך יום עבודה, פוגש וינסטון ב"מיניסטריון האמת" את ג'וליה, פועלת במחלקת ייצור רומנים זעירים ופורנוגרפיה, אשר חולקת עם וינסטון את טינתה וספקותיה כלפי דרכי המפלגה. השניים מתאהבים במהרה. במהלך הקשר ביניהם, וינסטון יוצר קשר עם חבר ב"מפלגה הפנימית" בשם אובריאן, שוינסטון חושד שהוא חבר בארגון ההתנגדות החשאי "האחווה", שמטרתו היא הפלת הדיקטטורה של המפלגה והאח הגדול. עם זאת, בהמשך מתגלה כי אובריאן הוא למעשה סוכן של משטרת המחשבות, שעקבה אחרי וינסטון במשך שבע שנים. בסופו של הספר נתפסים וינסטון וג'וליה בידי המפלגה והם מובאים אל "מיניסטריון האהבה" (הכלא של המפלגה). לאחר עינויים פיזיים ומנטליים קשים, מתוודה וינסטון על "פשעיו" כלפי המפלגה, אך עדיין אינו נשבר: גרעין האישיות הפנימי שלו ובפרט העוינות של כלפי האח הגדול, נותר כשהיה. בעקבות עקשנותו, מובא וינסטון על ידי החוקר אובריאן אל "חדר 101". בחדר זה מתעמת כל אסיר עם הדבר המפחיד אותו ביותר, במקרה של וינסטון – להיאכל בחיים על ידי חולדות. בעקבות הפוביה שלו, וינסטון בוגד בג'וליה ולאחר שמקרבים אותו לכלוב העכברושים זועק וינסטון "עשו זאת לג'וליה! לא לי!", זוהי נקודת השבירה הפסיכולוגית שלו. מכאן ואילך הוא בובה שמופעלת על ידי אובריאן, חוקרו והאדם שמחנך אותו מחדש. כל ניסיון של וינסטון לפתח מחשבה עצמאית או להביע התנגדות נכשל לאחר שוינסטון נאלץ לקבוע ש-"2 + 2 = 5", שהוא ביטוי שגוי מבחינה מתמטית שנכנס ללקסיקון כדי לייצג ציות לאידאולוגיית המפלגה בכל מחיר, גם על פני אמת ועובדות רציונליות. בסופו של דבר, העינויים הפכו את וינסטון לחבר מפלגה צייתן, שאוהב באמת ובתמים את "האח הגדול" ונאמן לו בכל מחיר. וינסטון סמית', באתר אנציקלופדיה בריטניקה (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מואה רחבת-מקור

מואה רחבת-מקור (שם מדעי: Euryapteryx curtus) הוא מין נכחד של עוף ענקי מסדרת הדינורניטיים, אשר התקיים בניו זילנד בין הפליסטוקן להולוקן. מואה זו התגלתה הן באי הצפוני והן באי הדרומי וכן באי סטיוארט והתגלו ביצים מאובנות רבות שלו. מין זה תואר בידי ריצרד אוון ב-1846. עם זאת הוא שויך לסוג דינורניס והסוג החדש סווג ב-1874 בידי החוקר הגרמני יוליוס פון האסט (אנ'). כיום רואים בו קרוב של מואה מזרחית, אשר התקיים ביערות האי הדרומי. מואה זה היה קטן יחסית ובעל מבנה עגלגל וכבד ובעל רגליים קצרות, כך שאולי דמה מעט לקזואר מודרני. הוא הגיע לגובה של מטר אחד בזכרים ו-1.3 מטר בנקבות והגיע למשקל של 20 ק"ג בממוצע. אצל מין זה הייתה דו-צורתיות זוויגית וחלק מהפרטים היו גדולים פי שניים מאחרים. מואה זו התקיימה בסביבות סבכי שיחים ועשבים גבוהים ובהם חיפשה פירות, עלים נמוכים וחרקים. בדומה לשאר המואות הוא נכחד עם הגעת ראשוני האנשים לניו זילנד, בסביבות שנת 1,500. מדיה וקבצים בנושא מואה רחבת-מקור בוויקישיתוף מואה רחבת-מקור, באתר NCBI (באנגלית) מואה רחבת-מקור, באתר GBIF (באנגלית)
פכיאורניס

פכיאורניס (שם מדעי: Pachyornis; מילולית: "עוף מעובה") הוא סוג נכחד של עופות גדולים חסרי יכולת תעופה מסדרת הדינורניטיים, אשר התקיימו בניו זילנד בין הפליסטוקן להולוקן. בדומה לקרוביו הוא נכחד עם הגעת האדם לניו זילנד בשנת 1500 בקירוב. סוג זה תואר ב-1891 בידי החוקר האנגלי ריצ'רד ליידקר (אנ'). ידועים שלושה מינים מזוהים שלו: Pachyornis elephantopus‏, Pachyornis australis ו-Pachyornis geranoides ושני מינים ללא שם המכונים: Pachyornis A ו-Pachyornis B. עוף זה היה קרוב של מואה רחבת-מקור ומואה מזרחית אך היה כבד משתיהן. המין הגדול ביותר בסוג היה Pachyornis elephantopus, אשר הגיע לגובה של כ-1.8 מטר ולמשקל של כ-145 ק"ג, מה שהופך אותו לשני בגודלו בין המואות לאחר הדינורניס הענק. ביציהם של עופות אלה הגיעו לאורך 226 מ"מ ורוחב של 158 מ"מ. מואה כבדה זו הייתה בעלת רגליים עבות וחזקות, מהם קיבלה את שמה ובעלת כנפיים מנוונות. היא ניזונה מצמחייה קרקעית ומעלים וזרעים וחיה בסביבות שיחים או בתות ויערות יבשים. חלק מהמואות התקיימו באזורי אחו אלפיני, סביב העיר נלסון וכנראה נוצותיהם הותאמו להגנה מהקור. בניו זילנד לא היו טורפים יבשתיים, כך שהסכנה היחידה שלהם הגיע מעיט האסטי הענקי שנכחד לצידם עם בוא האדם לאיים. מדיה וקבצים בנושא פכיאורניס בוויקישיתוף פכיאורניס, באתר NCBI (באנגלית) פכיאורניס, באתר GBIF (באנגלית)